
HBO ORIGINALNA HARRY POTTER SERIJA
OBJAVLJUJE GLUMAČKU POSTAVU

S lijeva na desno: John Lithgow (Foto: Jessica Howes), Janet McTeer (Foto: Andrew Crowley), Paapa Essiedu (Foto: Ruth Crafer), Nick Frost (Foto: Lee Malone), Luke Thallon (Foto: Phil Sharp), Paul Whitehouse (Foto: Mike Marsland).

Zagreb, 14. travnja 2025.

HBO originalna Harry Potter serija objavila je da će šesterostruki dobitnik nagrade Emmy, dvostruki dobitnik nagrade Tony, dobitnik nagrade Olivier, te nominiran za nagradu BAFTA i Oscara John Lithgow glumiti Albusa Dumbledorea; dobitnica nagrade Tony, Zlatnog globusa i nagrade Olivier, te nominirana za Oscara i nagradu Emmy Janet McTeer glumiti Minervu McGonagall; nominiran za nagrade Emmy i BAFTA Paapa Essiedu glumiti Severusa Snapea; te nominiran za nagradu BIFA Nick Frost glumiti Rubeusa Hagrida. Svi će biti redovni članovi glumačke postave serije.

Novonajavljena gostujuća i ponavljajuća glumačka postava uključuje Lukea Thallona kao Quirinusa Quirrella te peterostrukog BAFTA pobjednika Paula Whitehousea kao Argusa Filcha.

„Drago nam je što možemo najaviti glumačku postavu koja uključuje Johna Lithgowa, Janet McTeer, Paapa Essiedua, Nicka Frosta, Lukea Thallona i Paula Whitehousea koja će utjeloviti Dumbledorea, McGonagall, Snapea, Hagrida, Quirrella i Filcha,” izjavili su Francesca Gardiner, izvršna producentica i showrunnerica, te Mark Mylod, redatelj nekoliko epizoda i izvršni producent. „Oduševljeni smo što imamo tako izvanredne talente u timu i jedva čekamo vidjeti kako će oživjeti ove omiljene likove.”

Serija će biti vjerna adaptacija omiljenog serijala „Harry Potter” knjiga autorice i izvršne producentice J. K. Rowling te će uključivati uzbudljivu i talentiranu glumačku postavu koja će predvoditi novu generaciju obožavatelja. Istražujući svaki kutak čarobnjačkog svijeta, svaka sezona približit će „Harry Pottera" i njegove nevjerojatne pustolovine novoj publici te će se ekskluzivno prikazivati na Max streaming platformi, gdje će biti dostupna globalno, uključujući, između ostalog, nadolazeća tržišta poput Turske, Ujedinjenog Kraljevstva, Njemačke i Italije. Originalni, klasični i omiljeni filmovi ostat će u središtu franšize i dostupni za gledanje diljem svijeta.

Nadolazeću seriju napisala je i izvršno producirala Francesca Gardiner. Mark Mylod bit će izvršni producent te će režirati nekoliko epizoda serije za HBO u suradnji s Brontë Film and TV i Warner Bros. Televisionom. Izvršni producenti serije su također: J. K. Rowling, Neil Blair i Ruth Kenley-Letts iz Brontë Film and TV te David Heyman iz Heyday Filmsa.


O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

